पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना गाइडलाइन का उल्लंघन करने पर नौ दुकानों को सीज कर दिया गया। यह कार्रवाई मंगलवार सुबह की है जब नगर परिषद की टीम आयुक्त दुर्गाकुमारी के नेतृत्व में बाजार में गई। एक- एक करके दुकानों का निरीक्षण करने के साथ ही नियमों को उल्लंघन करते दुकान संचालक मिले। इस पर पहले 10 दुकानें सीज की और 8300 रुपए का जुर्माना लगाया। इसके अलावा तीन दुकानों को जारी पास भी निलंबित कर दिए।
बताया जाता है कि होम डिलीवरी की बजाय दुकान संचालक भीड़ जमा करवा रहे थे। सहायक अभियंता मनीष सांगेला ने बताया कि कोरोना गाइडलाइन का पालन नहीं करने पर कार्रवाई चलती रहेगी। मंगलवार को सरकारी दरवाजा स्थित काबरा की दुकान, समदानी ब्रदर्स, अमर ज्योति, इंद्रा मार्केट स्थित मोहन पशु आहार, अदिति सेल्स, नाथद्वारा सराय स्थित काका चने मूंगफली वाला, बाजार नंबर 3 में पवन ट्रेडर्स, शाम की सब्जी मंडी स्थित वासुकाका की दुकान, दिलबहार नमकीन, हासामल भगुमल को सीज किया गया है।
इधर, आयुक्त दुर्गाकुमारी ने बताया कि एक दुकान मालिक की ओर से बाद में पास दिखाने पर एक दुकान फिर से खुलवा दी गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn